Argo Rosin

Argo Rosin (sündinud 9. augustil 1972 Tallinnas) on eesti tehnikateadlane.Eesti teaduse biograafiline leksikon, 3. köide

Elulugu
Ta õppis aastatel 1979–1987 Tallinna 4. Keskkoolis, lõpetas 1991. aastal Tallinna Polütehnikumi elektronarvutite ja 1996. aastal Tallinna Tehnikaülikooli elektriajamite ja jõuelektroonika alal; tehnikateaduste magister (1998, TTÜ), väitekiri "Programmeeritavad kontrollerid (ülikooliõpik)", tehnikateaduste doktor (2005, TTÜ), väitekiri "Kergrööbastranspordi juhtimine, talitlusjärelevalve ja diagnostika". Täiendas end Saksamaal Kempteni Rakenduskõrgkoolis 1994–1996 ja 2000–2001.Eesti Teadusinfosüsteem

Ta töötas aastatel 1998–2001 AS Contactus peaautomaatikuna ning oli 2004–2023 OÜ Süsteemitehnika juhatuse liige.

Rosin töötab Tallinna Tehnikaülikooli elektroenergeetika ja mehhatroonika instituudis (kuni 2012 elektriajamite ja jõuelektroonika instituut, 2013–2016 elektrotehnika instituut) aastast 1995: insener 1995–1997, teadur 1998–2005, vanemteadur 2005–2018, kaasprofessor tenuuris 2018–2024, alates 2024 täisprofessor tenuuris.

Ta oli 2011–2016 Tallinna Tehnikaülikooli nõukogu liige ja 2017. aastast senati liige, 2012–2016 Tallinna Tehnikaülikooli energeetikateaduskonna prodekaan. 2017. aastast on Tallinna Tehnikaülikooli inseneriteaduskonna prodekaan ja senati teaduskomisjoni liige.

Teadustöö
Uurimisvaldkond: elektri tarkvõrgud ja elektrivarustus, robotitehnika ja automatiseerimine, elektriajamid ja jõuelektroonika, energeetika, ühistranspordi juhtimis-, talitlusjärelevalve- ja infosüsteemid, telemaatika. Elektri- ja Elektroonikainseneride Instituudi (IEEE), Eesti Inseneride Liidu, Eesti Transpordi ja Teede Ühingu ning Eesti Moritz Hermann Jacobi Seltsi liige.

Temalt on ilmunud üle 140 teaduspublikatsiooni.

Teosed
 Rosin, A.; Ahmadiahangar, R.; Martins, J.; Sahoo, S.; Blaabjerg, F. (2022). Cyber-physical microgrids: toward flexible energy districts. In: S. Sahoo; F. Blaabjerg; T. Dragicevic (Ed.). Cyber Security for Microgrids. (161−178). IET The Institution of Engineering and Technology.
 Ahmadiahangar, R.; Rosin, A.; Palu, I.; Azizi, A. (2020). Demand-side Flexibility in Smart Grid. Springer. DOI: 10.1007/978-981-15-4627-3.
 Rosin, A.; Drovtar, I.; Kilter, J. (2017). Solutions and active measures for wind power integration. In: A. Moreno-Munoz (Ed.). Large Scale Grid Integration of Renewable Energy Sources. (87−129). IET The Institution of Engineering and Technology. DOI: 10.1049/PBPO098E_ch4.
 Rosin, A.; Link, S.; Lehtla, M.; Martins, J.; Drovtar, I.; Roasto; I. (2017). Performance and feasibility analysis of electricity price based control models for thermal storages in households. Sustainable Cities and Society, 32, 366−374.10.1016/j.scs.2017.04.008.
 Rosin, A.; Link, S.; Hõimoja, H.; Drovtar, I. (2015). Energiasalvestid ja -salvestustehnoloogiad (Energy Storages and Energy Storage Technologies). Tallinn: Tallinna Tehnikaülikooli Kirjastus.
 Tarbimise juhtimine. Suurtarbijate koormusgraafikute salvestamine ning analüüs tarbimise juhtimise rakendamise võimaluste tuvastamiseks. Tallinn, 2014.
 Madal- ja liginullenergiahooned. Büroohoonete põhilahendused eskiis- ja eelprojektis (kaasautor). Tallinn, 2012.
 Kergrööbassõidukite ajamid ja juhtimine (kaasautor). Tallinn, 2008.
 Conceptual Design Method for General Electric Vehicle (kaasautor). // Est. J. Eng. 14 (2008) 1
 Maintenance Analyses, Control and Supervision System Design of Light Rail – An Application in Estonia (kaasautorid T. Möller, J. Laugis). //. The 32nd Annual Conf. of the IEEE Industrial Electronics Society, Paris, 2006
 Distributed Energy Supply System for Electric Vehicles (kaasautor). // 11-th International Conf. on Power Electronics and Motion Control. EPE-PEMC 2004 Riga. Riga Technical Univ., 2004
 Lift monitoring and process control over PLC integrated HTML server (kaasautorid R. Kruus, A. Steinbrunn). // The 3rd Research Symposium of Young Scientists., 2001

 Tunnustus 
 2021 – Aasta Insener 2021
 2011 – Eesti Kaitseministeeriumi Kuldrinnamärk tulemusrikka koostöö eest
 2005 – Tallinna Linnavalitsuse eriauhind töögrupile "Rakenduslik teadustöö 2005" trammi info- ja juhtimissüsteemide väljatöötamise eest

Ülikoolisisesed auhinnad
 2022 – Tallinna Tehnikaülikooli 2022. aasta arendustööde võistluse III koht – "Tehisintellektil põhinev tööstusseadme seisundi monitooringu lahendus", uurimisrühm koosseisus Argo Rosin, Tarmo Korõtko, Vahur Maask, Freddy Plaum, Taavi Möller, Innar Liiv, Sadok Ben Yahia, Ants Torim, Chahinez Ounoughi, Toomas Vaimann, Bilal Asad
 2021 – Argo Rosin, Tallinna Tehnikaülikooli 2021. aasta arendustööde võistluse III koht – „Virumaa digi- ja rohetehnoloogiate innovatsioonikeskuse kontseptsiooni arendus ja realisatsioon“, uurimisrühm koosseisus Mare Roosileht, Vladimir Kuts, Alar Kuusik, Allan Niidu, Karle Nutonen,Tauno Otto, Sergei Pavlov, Heiko Põdersalu, Anton Rassõlkin, Argo Rosin, Fjodor Sergejev, Toomas Vaimann.
 2019 – Tallinna Tehnikaülikooli 2019. aasta arendustööde võistluse III koht – „Akrediteeritud valgustehnika labori mõõteteenuste ning uudse mõõtemeetodi ja mõõtevahendi väljatöötamine“, uurimisrühm koosseisus Argo Rosin, Arvo Oorn, Toivo Varjas, Rein Laaneots, Raivo Teemets, Taavi Möller

Viited

Kirjandus


Välislingid

 Argo Rosina publikatsioonid

Kategooria:Eesti tehnikateadlased
Kategooria:Eesti elektroonikainsenerid
Kategooria:Tallinna Tehnikaülikooli professorid
Kategooria:Tallinna Tehnikaülikooli vilistlased
Kategooria:Sündinud 1972